text: Drabelige kampe i Vejen
  06 juni 2014 kl. 13.43
  Danmarks dygtigste idrætselever skal kæmpe om DM i Vejen.
  Lige efter pinse deltager landets 28 bedste skolehold i danmarksmesterskabet i skoleatletik.
  Det foregår i Vejen Idrætscenter.
  Det handler ikke kun om at være bedst på idrætsbanen - fairplay er også meget vigtigt.
  Derfor uddeler Dansk Skoleidræt to Fair Play-pokaler.
  - Det handler om, at eleverne husker på, at en del af en god idrætsoplevelse er, at man respekterer sine modstandere og opfører sig ordentligt og fair både på og udenfor atletikbanen, og det har vi heldigvis også rigtig gode erfaringer med, at de unge mennesker gør, fortæller stævnekoordinator fra Dansk Skoleidræt Ann-Karina Overlade.
  